CELEX: 32016D0170
Language: hu
Date: 2016-02-05 00:00:00
Title: A Bizottság (EU) 2016/170 végrehajtási határozata (2016. február 5.) a hasított sertések finnországi osztályozási módszereinek engedélyezéséről (az értesítés a C(2016) 658. számú dokumentummal történt)

9.2.2016   
            
            
               HU
            
            
               Az Európai Unió Hivatalos Lapja
            
            
               L 32/163
            
         A BIZOTTSÁG (EU) 2016/170 VÉGREHAJTÁSI HATÁROZATA
   (2016. február 5.)
   a hasított sertések finnországi osztályozási módszereinek engedélyezéséről
   
      
         (az értesítés a C(2016) 658. számú dokumentummal történt)
      
   
   (Csak a finn és a svéd nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 20. cikke p) pontjára,
   mivel:
   
               (1)
            
            
               Az 1308/2013/EU rendelet IV. melléklete B. része IV. szakaszának 1. pontja értelmében a sertések hasított testének osztályozása céljából a színhústartalmat a Bizottság által engedélyezett osztályozási módszerekkel kell megbecsülni, és kizárólag a sertés hasított testének egy vagy több anatómiai részén végzett fizikai méréseken alapuló, statisztikailag igazolt értékelési módszereket lehet engedélyezni. Ezenfelül az osztályozási módszerek engedélyezésének feltételéül szabja, hogy az értékelés statisztikai hibája egy megadott tűréshatáron belül maradjon. E tűréshatár meghatározását az 1249/2008/EK bizottsági rendelet (2) 23. cikkének (3) bekezdése tartalmazza.
            
         
               (2)
            
            
               A 96/550/EK bizottsági határozat (3) a hasított sertések finnországi osztályozására három módszert engedélyezett.
            
         
               (3)
            
            
               Finnország kérelmet nyújtott be a Bizottsághoz, amelyben a „Hennessy Grading Probe 4 (HGP4)” esetében a színhús becsléséhez használt képlet módosításának, valamint a sertések hasított testének osztályozására a jelenleg használatos „Autofom” módszer helyett egy új módszer („AutoFOM III”) finnországi alkalmazhatóságának engedélyezését kérte. Finnország az 1249/2008/EK rendelet 23. cikkének (4) bekezdésében előírt jegyzőkönyvben bemutatta a boncolásos vizsgálatának részletes leírását, ismertetve az új képlet alapjául szolgáló elveket, boncolásos vizsgálatának eredményét és a színhús százalékos arányának becslésére szolgáló egyenleteket. Finnország azt is kérte a Bizottságtól, hogy az „Intrascope/Optical probe” módszer ne szerepeljen e határozatban, mert ez a módszer már nem használatos.
            
         
               (4)
            
            
               A kérelem értékelése során megállapítást nyert, hogy a szóban forgó új képlet és osztályozási módszer engedélyezésének feltételei teljesülnek. Következésképpen indokolt engedélyezni e képlet és osztályozási módszer finnországi alkalmazását.
            
         
               (5)
            
            
               Indokolt, hogy a műszerek vagy az osztályozási módszerek csak akkor legyenek módosíthatók, ha módosításukat a Bizottság végrehajtási határozat útján kifejezetten engedélyezi.
            
         
               (6)
            
            
               Az egyértelműség és a jogbiztonság érdekében új határozatot kell elfogadni. Ezért a 96/550/EK határozatot hatályon kívül kell helyezni.
            
         
               (7)
            
            
               Az új módszerek és képletek bevezetéséhez kapcsolódó műszaki szempontokra tekintettel a sertések hasított testére e határozattal engedélyezett osztályozási módszerek 2016. február 1-jétől alkalmazandók.
            
         
               (8)
            
            
               Az e határozatban előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
            
         ELFOGADTA EZT A HATÁROZATOT:
   1. cikk
   A sertések hasított testének az 1308/2013/EU rendelet IV. melléklete B. része IV. szakaszának 1. pontja szerinti osztályozására Finnországban a következő módszerek alkalmazhatók:
   
               a)
            
            
               a „Hennessy Grading Probe 4 (HGP4)” elnevezésű műszer és az ahhoz kapcsolódó értékelési módszerek, amelyek részleteit a melléklet I. része tartalmazza;
            
         
               b)
            
            
               az „AutoFOM III” elnevezésű műszer és az ahhoz kapcsolódó értékelési módszerek, amelyek részleteit a melléklet II. része tartalmazza.
            
         2. cikk
   Az engedélyezett műszerek és osztályozási módszerek nem módosíthatók, kivéve, ha módosításukat a Bizottság határozat útján kifejezetten engedélyezi.
   3. cikk
   A 96/550/EK határozat hatályát veszti.
   4. cikk
   Ezt a határozatot 2016. február 1-jétől kell alkalmazni.
   5. cikk
   Ennek a határozatnak a Finn Köztársaság a címzettje.
   
      Kelt Brüsszelben, 2016. február 5-én.
      
         
            a Bizottság részéről
         
         Phil HOGAN
         
            a Bizottság tagja
         
      
   
   
      (1)  HL L 347., 2013.12.20., 671. o.
   
   
      (2)  A Bizottság 2008. december 10-i 1249/2008/EK rendelete a szarvasmarhák, sertések és juhok közösségi minősítési rendszereinek alkalmazására és e termékek árának bejelentésére vonatkozó részletes szabályok megállapításáról (HL L 337., 2008.12.16., 3. o.).
   
      (3)  A Bizottság 1996. szeptember 5-i 96/550/EK határozata a hasított sertések finnországi osztályozási módszereinek engedélyezéséről (HL L 236., 1996.9.18., 47. o.).
   
      MELLÉKLET
      
         A HASÍTOTT SERTÉSEK FINNORSZÁGI OSZTÁLYOZÁSI MÓDSZEREI
      
      I. RÉSZ
      
         Hennessy Grading Probe 4 (HGP4)
      
      
               
                  1.
               
               
                  Az e részben előírt szabályok akkor alkalmazandók, amikor a hasított sertések osztályozása a „Hennessy Grading Probe 4 (HGP4)” elnevezésű műszer használatával történik.
               
            
               
                  2.
               
               
                  A fent nevezett műszer egy fotodiódával (LYU 260-EO típusú Siemens LED és 58 MR típusú fotodetektor) ellátott, 5,95 mm átmérőjű szondával és egy ahhoz csatlakozó, 6,3 mm-es pengével van felszerelve; működési tartománya 0–120 mm közötti.
               
            
               
                  3.
               
               
                  A hasított test színhústartalmát a következő képlet alapján kell kiszámítani:
                  Y = 67,091 – 0,566 × S1 – 0,381 × S2 + 0,078 × M
                  ahol:
                  
                              S1
                           
                           
                              :
                           
                           
                              a hátszalonna (beleértve a bőrét is) vastagsága milliméterben a hasított sertés középvonalától 8 cm-re, az utolsó borda mögött (a 14. borda és az első ágyéki csigolya között) mérve;
                           
                        
                              S2
                           
                           
                              :
                           
                           
                              a hátszalonna (beleértve a bőrét is) vastagsága milliméterben a hasított sertés középvonalától 6 cm-re, a harmadik és a negyedik borda között mérve;
                           
                        
                              M
                           
                           
                              :
                           
                           
                              izomvastagság milliméterben, a hasított test középvonalától 6 cm-re, a harmadik és a negyedik borda között mérve.
                           
                        
            
               
                  4.
               
               
                  A képlet az 50–120 kg tömegű hasított testek esetében érvényes.
               
            II. RÉSZ
      
         AutoFOM III
      
      
               
                  1.
               
               
                  Az e részben előírt szabályok akkor alkalmazandók, amikor a hasított sertések osztályozása az „AutoFOM III” (fully automatic ultrasonic carcass grading) elnevezésű műszer használatával történik.
               
            
               
                  2.
               
               
                  A műszert 16 darab jelátalakítóval kell ellátni, amelyek egy rozsdamentes acélból készült tartóelembe vannak beépítve. A modellekhez használt méréseknek egy átfogó méretbecslésből és két kiválasztott keresztmetszetből levezethető tulajdonságokból kell állniuk. A két kiválasztott keresztmetszetnek a legkisebb ágyéki szalonnavastagságnál, valamint az ágyék és a comb kereszteződésénél kell lennie. A műszernek alkalmasnak kell lennie arra, hogy a szöveteken keresztül hanghullámokat továbbítson. A csontok, izmok és szalonna által kibocsátott visszhangot átalakítja belső képpé. A kép alapján digitális képet kell létrehoznia és adatelemzést kell végeznie.
               
            
               
                  3.
               
               
                  A hasított test színhústartalmát a következő képlet alapján kell kiszámítani:
                  Y = 63,2758 + 0,081174 × R2P1 – 1,11488 × R2P5 – 0,89933 × R2P10 + 0,057066 × R3P3 + 0,097869 × R3P5
                  ahol:
                  
                              R2P1
                           
                           
                              :
                           
                           
                              a bőr átlagos vastagsága;
                           
                        
                              R2P5
                           
                           
                              :
                           
                           
                              a bőr vastagsága a kiválasztott P2 pontnál, milliméterben;
                           
                        
                              R2P10
                           
                           
                              :
                           
                           
                              a szalonna vastagságának minimális mértéke a keresztmetszetben, milliméterben;
                           
                        
                              R3P3
                           
                           
                              :
                           
                           
                              a hús vastagsága a kiválasztott MFT pontnál, milliméterben;
                           
                        
                              R3P5
                           
                           
                              :
                           
                           
                              a maximális húsvastagság milliméterben;
                           
                        
            
               
                  4.
               
               
                  A képlet az 50–120 kg tömegű hasított testek esetében érvényes.